مقبرہ 10

مقبرہ KV10 (مقبرہ آمون مسس / آمنمسہ) مصر کی وادیِ ملوک میں واقع ہے۔ اسے عمومی طور پر فرعون آمون مسس سے منسوب کیا جاتا ہے جو انیسویں خاندان کا حکمران تھا، تاہم آثارِ قدیمہ سے اس بات کا کوئی واضح ثبوت نہیں ملا کہ وہ واقعی اس میں دفن ہوا تھا۔ دریافت یہ مقبرہ قدیم زمانے ہی میں کھلا ہوا تھا۔ جدید دور میں اس کا پہلا معروف دورہ 1743ء میں محقق ریچارد بوکوکی نے کیا، جس نے اس کا نقشہ ہاتھ سے تیار کیا۔ اس کے بعد انیسویں صدی میں کئی مشہور ماہرین آثارِ قدیمہ نے اس کا معائنہ کیا، جن میں ژاں-فرانسوا شامپولیون، کارل لیبسئیس اور ریچارد ولکنسن شامل ہیں۔ 1883ء میں فرانسیسی محقق اویژن دیگبور نے مقبرے کے نقوش اور آرائش کو دستاویزی شکل دی اور بعد میں اسے سائنسی جرائد میں شائع کیا۔ 1907ء میں ایڈورڈ ایرٹن نے داخلی دروازے سے ملبہ ہٹا کر سامنے والا ہال کھولا۔ 1992ء میں آٹو شادن نے ایک مکمل صفائی اور تحقیقاتی پروگرام شروع کیا، جو مصری حکام اور یونیورسٹی آف ایریزونا کے تعاون سے انجام دیا گیا تاکہ مقبرے کو مکمل طور پر صاف کر کے سائنسی طور پر مطالعہ کیا جا سکے۔ . دریافت شدہ آثار جب لیفیبور مقبرے کے نقوش اور تزئین و آرائش کی دستاویز بندی کر رہا تھا تو اسے چونے کے پتھر کا ایک ٹکڑا ملا، جس کے بارے میں خیال کیا گیا کہ یہ فرعون آمون مسس کے پتھریلے تابوت کا حصہ ہو سکتا ہے۔ ابتدائی طور پر یہاں مختلف ادوار کی متعدد اشیاء بھی دریافت ہوئیں، جن میں شامل ہیں: سیٹی دوم کے دور کی چھوٹی اوشبتی (Shabti) مورتیاں رمسس چہارم کے تابوت کے پتھر کے باقیات دیگر اشیاء جو بعد کے ادوار میں تدفین کے دوران یہاں رکھی گئیں مزید یہ کہ ہوارد کارٹر نے یہاں ایک برتن (Canopic jars) کے باقیات دریافت کیے جن پر ’’تاحت‘‘ کا نام درج تھا۔ اسی طرح سرخ گرینائٹ سے بنے تابوت کے ڈھکن کا ایک حصہ بھی ملا، جس کے بارے میں خیال کیا جاتا ہے کہ یہ فرعون مرنپتاح کی زوجہ سے متعلق تھا اور ممکن ہے کہ وہ آمون مسس کی والدہ رہی ہوں۔ . تدفین کا مسئلہ تفصیلی معائنے کے باوجود یہ اب تک واضح نہیں ہو سکا کہ آیا آمون مسس کی ممی واقعی اس مقبرے میں دفن کی گئی تھی یا نہیں۔ مقبرہ KV10 میں دو ممیوں کے آثار بھی ملے ہیں، جن کے بارے میں خیال کیا جاتا ہے کہ ایک ’’تاحت‘‘ (فرعون کی والدہ) کی ہو سکتی ہے اور دوسری ’’باکتورل‘‘ (اس کی زوجہ) کی۔ تاہم ان دونوں خواتین اور فرعون آمنمسه کے درمیان تعلق اب بھی غیر یقینی ہے اور مزید تحقیق کی ضرورت ہے۔ حوالہ جات بیرونی روابط Theban Mapping Project: KV10 - Includes description, images and plans of the tomb. KV-10 The Tomb of Amenmesse Project